
Jesus   Kristus 

af  Missionspræsident  Mark  B.   Garff. 

Det  er  paa  denne  Tid  af  Aaret,  at  vi  tænker  mest  alvor- 
ligt paa  den  Gud,  vi  tilbeder,  og  hans  Søn  Jesus  Kristus, 
som  Faderen  udsendte.  Vi  er  klare  over,  hvad  Jesu  Kristi 
Mission  betyder  for  os,  saavel  som  for  Menneskeheden. 
Alle  Mennesker,  som  regner  sig  for  Kristne,  fejrer  hans 
Fødselsdag  og  dyrker  ham  som  en  Gud  og  Verdens  Frelser. 
»Thi  det  er  i  ham  og  ved  ham,  at  alle  Ting  er  skabte.« 
I  Aften  vil  jeg  gerne,  saa  kortfattet  som  muligt,  behandle 
hans  Liv  og  Mission  blandt  Menneskenes  Børn. 

Lad  os  være  enige  om,  at  han  biev  født  af  Jomfru  Maria; 
paa  samme  Maade,  som  alle  Mennesker  bliver  født.  Uden 
Kundskab  om  sin  Forudtilværelse  og  uden  Kundskab  om, 
at  han  var  Guds  Søn.  Der  er  ikke  meget  at  sige  om  hans 
Ungdom;  men  er  det  ikke  fornuftigt  at  forudsætte,  at  Kri- 
stus voksede  op  paa  samme  Maade  som  andre  Børn,  og 
fik  en  Skolegang  ligesom  andre  Børn.  Naar  vi  læser  de  jø- 
diske Love  i  Kristi  Dage,  ser  vi,  at  alle  Børn  var  tvunget 
til  at  gaa  i  Skole,  til  de  var  12  Aar  gamle.  Han  maatte 
ogsaa  hjælpe  Joseph  med  Tømrerarbejdet. 

Det  er  indlysende,  at  Jesus  var  en  meget  alvorlig  Dreng, 
og  at  han  var  velsignet  af  Gud  Faderen;  thi  vi  finder  ham 
i  Templet,  da  han  kun  var  12  Aar  gammel,  og  der  disku- 
terede han  med  ældre  Mænd  og  stillede  dem  Spørgsmaal, 
som  de  ikke  kunde  besvare.  I  Templet  søgte  han  efter  mere 
Kundskab  og  Oplysning  om  Beligion  og  Guds  Kige.  Skrif- 
ten fortæller  os,  at  de  vise  og  kloge  Mænd  i  Templet  un- 
drede sig  over  ham. 

Skriften  forta^ller  os  ikke,  at  Faderen  aabenbarede  sig 
for  ham  i  hans  Ungdom,  men  vi  har  Grund  til  at  tro,  at 
han  lærte  sin  Fader  at  kende  gennem  Bøn,  og  at  han  lærte 
Forskellen  mellem  godt  og  ondt  formedelst  Guds  Aand. 
Ved  Bøn  og  Studium  lærte  han  Landets  Love  saavel  som 
Guds  Love,  han  lærte  Sandheden  at  kende,  og  Sandheden 
frigjorde  ham,  gjorde  ham  fri  fra  Synd.  Bibelen  fortæller 
os  ikke  mere  angaaende  Kristus,  før  han  bliver  cirka  30 
Aar  gammel.  Saa  læser  vi,  at  Jesus  blev  døbt  af  Johannes 
den  Døber  for  at  opfylde  al  Retfærdighed,  og  for  første 
Gang  i  mange  Aarhundreder  hørte  Menneskenes  Børn  Guds 
Røst  fra  Himmelen,  sigende:  »Denne  er  min  elskede  Søn, 
i  hvem  jeg  har  Velbehag.« 

Efter  sin  Daab  gik  Jesus  ud  i  Ørkenen  for  at  faste  og 
bede.  Han  maatte  bede  for  at  faa  mere  Kundskab  fra  Fa- 


36 

deren,  og  han  maatte  laste  for  al  faa  Ydmyghed,  saaledes 
at  han  kunde  komme  i  Forbindelse  med  Faderen.  Jesus 
vidste,  at  han  var  Guds  Søn,  inden  han  gik  ud  i  Ørkenen, 
men  han  kendte  ikke  sin  Missions  Betydning,  og  der  var 
mange  Ting,  som  han  maatte  have  Oplysning  om.  I  Ørke- 
nen blev  han  belært  om,  hvad  han  skulde  gennemgaa  for 
at  frelse  Verden  og  give  Menneskeheden  det  evige  Liv. 

Apostel  Talmage  siger:  »I  Ørkenen  fik  Jesus  Magt  over 
Djævelen,  og  her  lærte  han  sin  Missions  Betydning,  han 
herte,  at  han  maatte  hænge  paa  Korset  for  Adams  Over- 
trædelses Skyld,  for  at  give  alle  Mennesker  Magt  over  Gra- 
ven og  Anledning  til  det  evige  Liv.  Her  lærte  han  Faderens 
Villie  at  kende,  og  hvad  han  maatte  gennemgaa  for  al 
bringe  Frelse  til  Menneskene/ 

Thi  efter  han  kom  fra  Ørkenen,  begyndte  han  at  præ- 
dike, at  han  var  Guds  Søn,  og  han  sagde:  »Omvende  r 
eder,  t  h  i  H  i  m  m  e  r  i  g  e  s  Rige  er  n  æ  r  .«  Der- 
efter begyndte  han  at  kalde  til  sig  12  Apostle,  først  kaldte 
han  Feter  og  Andreas,  2  Brødre,  derna^st  Jacob  og  Johan- 
nes, ogsaa  2  Brødre  og  de  øvrige  Apostle.  Han  gik  rundt  i 
Jerusalem,  prædikede  og  lærte  Folket  i  Synagogerne  og 
helbredte  dem  for  Sygdomme  og  Skrøbeligheder.  Han 
sagde  til  dem :  »M  ener  i  k  k  e  ,  at  jeg  e  r  k  o  m  - 
m  et  for  at  nedbryde  Loven  eller  P  r  o  f  e - 
t e r n e ,  j e g  e r  ikke  k o m m  e  t  for  at  n  e  d - 
b  r  y  r  e  ,  ni  e  n  f  o  r  at  ful  d  k  o  m  m  e.«  Nemlig  den 
Lov,  der  fandtes  blandt  Folket.  Denne  Lov  lød  saaledes: 
»Øje  for  Øje  og  Tand  for  Tand«,  men  den  Lov,  han  kom 
med,  var  Kærlighedens  Lov.  Han  sagde:  Næstekærlighed 
er  det  andet  og  store  Bud.  Og  han  sagde  ogsaa,  at  de  skul- 
de elske  og  tilgive  hverandre.  Skriver  ikke  Evangelisten 
Matthæus:  »/  have  hørt,  at  der  er  sagt:  Du 
s  kal  elske  din  Næste  og  hade  din  F  j  end  e. 
M e n  Jesus  s  i  ger:  Elsker  eders  F j e n d e r , 
v  e  Is  i  g  n  e  r  d  e  m  ,  s  o  m  f  orb  ånde  eder,  gøre  r 
dem  godt,  som  hade  eder,  og  beder  for 
dem,  som  krænke  eder  og  forfølge  eder, 
f o r  at  I  m a  a  vorde  eders  Faders  Børn, 
h  a  n  s  o  m  e  r  i  11  i  m  lene  .«  Og  Jesus  praktiserede 
det,  som  han  prædikede,  og  paa  Grund  af  hans  Kærlighed, 
Betænksomhed  og  Magt  over  Folket,  vilde  de  3  Gange  gøre 
ham  til  deres  Konge,  men  Jesus  sagde:  »Mit  Bige  er  ikke 
af  denne  Verden«. 

Paa  Grund  af  hans  Magt  over  Folket  begyndte  Ypperste- 
præsterne at  arbejde  imod  ham,  thi  de  kunde  se,  at  Folket 
søgte  mere  efter  Jesu  Kristi  Lærdomme  end  efter  de  Love 
og  Lærdomme,  som  Ypperstepræsterne  kom  frem  med,  og 

disse  Mænd  søgte  bestandig  at  fange  ham.  Thi  Kristus 
gjorde  Undergerninger  i  sit  eget  Navn  og  fortalte  Menne- 
skene, at  han  var  Guds  Søn,  men  Ypperstepræsterne  tro- 
ede, at  han  spottede  Gud.  Ikke  desto  mindre  kunde  de  ikke 
fange  ham,  thi  hans  Tid  var  endnu  ikke  kommet.  Thi  Kri- 
stus vidste,  at  han  skulde  korsfæstes,  men  ikke  førend  han 
var  villig  til  at  overgive  sig,  til  dem,  som  søgte  efter  ham. 

Derfor  fortsatte  han  sit  Arbejde,  han  organiserede  sin 
egen  Krke,  udvalgte  12,  som  skulde  være  hos  ham,  ud- 
valgte 70  Ældster  o.s.v.,  han  gav  disse  Magt  og  lærte  dem, 
at  de  skulde  gøre  alle  Ting  i  hans  Navn,  og  at  de  ikke 
kunde  komme  til  Faderen  uden  ved  ham,  og  at  før  nogen 
kunde  komme  til  Faderen,  maatte  de  paatage  sig  Jesu  Kri- 
sti Navn.  Tiden  vil  ikke  tillade  mig  at  tage  alle  de  Begiven- 
heder i  Betragtning,  som  findes  i  Biblen,  men  jeg  vil  gerne 
henlede  eders  Opmærksomhed  paa  2  Ting,  som  jeg  synes 
er  enestaaende  og  betydningsfulde. 

Den  første  Begivenhed,  som  jeg  skal  omtale,  finder  Sted 
paa  samme  Dag  eller  Dagen  efter,  at  Kristus  holdt  sin 
Bjergprædiken.  Thi  den  Kvinde  jeg  skal  omtale,  var  en 
Kvinde,  der  havde  begaaet  Synd,  og  som  blev  betragtet, 
som  en  lav  og  umoralsk  Kvinde.  Det  er  meget  muligt,  at 
hun  hørte  Kristus  sige  i  sin  Bjergprædiken:  Matt.  11:  28.: 
»Kommer  hid  til  mig  alle  I,  som  lide  Møje  og  er  besværede, 

og  jeg  vil  give  eder  Hvile.« 

Hun  havde  i  hvert  Fald  hørt  og  set  Kristus,  og  hans  Ord 
havde  gjort  Indtryk  paa  hende.  Thi  hun  var  i  Stand  til  at 
omvende  sig  fra  sin  Synd.  Thi  Lukas  fortæller  os:  Jesus 
blev  indbudt  til  at  spise  hos  Farisæren  Simon,  og  medens 
han  spiste,  kom  den  Kvinde,  som  jeg  lige  har  omtalt,  og 
om  hvem  Biblen  siger,  at  hun  var  en  Synderinde,  og  hun 
faldt  ned  paa  sine  Knæ  og  græd  og  begyndte  at  væde  hans 
Fødder  med  sine  Taarer  og  tørre  dem  med  sit  Hovedhaar, 
og  hun  kyssede  hans  Fødder  og  salvede  dem  med  Salve. 
Men  da  Simon  saa  dette,  sagde  han  ved  sig  selv:  »Dersom 
denne  var  en  Profet,  vidste  han  hvem  og  hvordan  en  Kvin- 
de denne  er,  som  rører  ved  ham,  at  hun  er  en  Synder- 
inde.« Men  Kristus  heste  Simons  Tanker,  og  sagde:  Lukas: 
7:40—50: 

»Og  Jesus  tog  til  Orde  og  sagde  til  ham:  »Simon!  Jeg  har 
noget  at  sige  dig.«  Men  han  siger:  »Mester,  sig  frem!«  »En 
Mand,  som  udlaante  Penge,  havde  2  Skyldnere;  den  ene  var 
500  Denarer  skyldig,  men  den  anden  halvtredsindstyve.  Da 
de  ikke  havde  noget  at  betale  med,  eftergav  han  dem  det 
begge.  Hvem  af  dem  vil  nu  elske  ham  mest?  Simon  svarede 
og  sagde:  »Jeg  holder  for,  den,  hvem  han  eftergav  mest?« 
Men  han  sagde  til  ham:  »Du  dømte  ret.«  Og  han  vendte  sig 
imod   Kvinden   og  sagde   til   Simon:   »Ser  du   denne   Kvinde? 

(Fortsættes  Side  42) 


{Redaktionelt. 


Se,  et  underfuldt  Værk 


Pagtens  Bog  staar  paa  mange  Omraader  som  et  frem- 
ragende Bevis  paa  Mormonismens  Guddommelighed.  Dens 
Klarhed  og  Utvetydighed  virker  velgørende  paa  Sindet, 
fordi  Bevidstheden  om,  at  det  er  Raad  og  Formaninger  di- 
rekte fra  Himmelen,  gør  os  lykkelige  og  glade.  Den  ene 
Aabenbaring  kan  ikke  fremhæves  paa  den  andens  Bekost- 
ning; hver  eneste  Aabenbaring  er  et  nødvendigt  Led  i 
»Livskunstens  Kæde«. 

I  denne  Maaned  for  109  Aar  siden  modtog  Joseph  Smith 
en  herlig  Aabenbaring,  som  begyndte  med  de  forjaHtende 
Ord:  »Se,  et  underfuldt  Værk  er  begyndt  og  er  ved  at 
komme  frem  blandt  Menneskenes  Børn.« 

Dette  var  i  1829,  altsaa  et  Aar  før  Kirken  blev  organise- 
ret. Hvor  vidunderligt  er  ikke  dette  Løfte !  Og  Løftet  var 
ikke  tomme  Ord,  men  virkeliggjordes  paa  en  Maade,  som 
overgik  de  dristigste  Forventninger.  Det  underfulde  Værk 
antog  fast  Form  og  blev  Jesu  Kristi  Kirke  af  Sidste  Dages 
Hellige,  som  har  virket  til  Gavn  for  Menneskeheden  siden 
den  ringe  Begyndelse  i  1830.  Tusinder  og  atter  Tusinder  af 
Mænd  og  Kvinder  har  —  ved  at  antage  dette  underfulde 
Værk  —  faaet  større  Indhold  i  deres  Liv,  mere  ophøjede 
Idealer  at  stræbe  efter  og  et  frodigere  og  sundere  Syn  paa 
Liv  og  Død. 

Herrens  Aabenbaringér  kan  deles  i  to  skarpt  adskilte 
Dele,  som  ved  Efterlevelsen  af  dem  gaar  op  i  en  højere  En- 
hed. Disse  er:  Kravene,  der  stilles  og  Velsignelserne,  der 
loves.  Og  Kravene,  som  Herren  stiller  os,  er  af  en  saadan 
Art,  at  de  kan  efterkommes,  dersom  vi  selv  sætter  noget 
ind  paa  Opfyldelsen  af  dem.  Der  bliver  da  kun  det  Spørgs- 
maal  tilbage:  Er  vi  Sidste  Dages  Hellige  eller  ikke?  Der 
gives  ingen  Mellemvej.  I  den  nævnte  Aabenbaring  staar  der 
videre:  »Ihukom  Tro,  Dyd,  Kundskab,  Maadeholdenhed, 
Taalmodighed,  broderlig  Kærlighed,  Gudsfrygt,  Gavmildhed, 
Ydmyghed  og  Flittighed.«  —  Det  er  naturligvis  store  Krav, 
men  ved  at  gaa  dem  nøje  igennem  vil  vi  se,  at  Virkeliggø- 
relsen af  dem  ikke  er  nogen  Utopi.  Selvfølgelig  maa  der 
Kamp  til,  men  uden  Kamp  ingen  Sejr.  Men  Aabenbaringens 
sidste  Ord  slutter  med  de  vidunderlige  Ord:  »Beder,  saa 
skal  eder  gives,  banker,  saa  skal  der  oplades  for  eder.« 

Kan  der  gives  nogen  skønnere  Forjættelse,  end  disse  enkle 
Ord  indeholder?  O.  B.  W. 

Den  danske  Missions  Historie. 


(Fortsal) 
Ved  Kirkens  Generalkonference  i  Salt  Lake  City  i  Ok- 
tober 1849  blev  en  Del  Missionærer  kaldet  til  fjerne  Lande; 
det  var  de  første  Missionærer,  der  blev  sendt  ud  fra  »Da- 
len« for  at  prædike  det  gengivne  Evangelium  i  fremmede 
Lande.  Apostel  Franklin  D.  Richards  og  fem  andre  Ældster 
blev  kaldet  til  England;  Apostel  John  Taylor  og  Ældsterne 
Curtis  E.  Bolton  og  John  Pack  til  Frankrig;  Apostel  Lorenzo 
Snow  og  Ældste  Joseph  Torento  til  Italien;  Apostel  Era- 
stus  Snow  og  Ældste  Peter  O.  Hansen  til  Danmark,  Ældste 
John  E.  Forsgren  til  Sverige  under  Apostel  Erastus  Snows 
Ledelse  og  Ældsterne  Addison  Pratt,  James  S.  Brown  og 
Hiram  Blackwell  til  Selskabsøerne.  De  her  nævnte  Missio- 
nærer blev  beskikket  og  modtog  Instruktioner  den  7.  Ok- 
tober 1849.  Det  første  Præsidentskab  beskikkede  Apostlene 
til  deres  respektive  Missioner,  og  Apostlene  beskikkede 
derefter  de  øvrige  Brødre,  som  var  blevet  kaldet  paa  Mis- 
sion. Det  blev  forudsagt,  at  deres  Gerning  i  det  fremmede 
vilde  krones  med  Held  og  Fremgaiig.  (Mill.  Star,  12  :  133). 
Det  var  allerede  temmelig  sent  paa  Aaret  til  Rejsen  over 
Bjergene  og  Sletterne,  og  som  Følge  deraf  maatte  Ældsterne 
gøre  hurtige  Forberedelser  til  Rejsen.  Efter  at  have  taget 
en  kærlig  Afsked  med  Familie  og  Venner  samledes  Missio- 
nærerne ved  Emigration  Canyon  den  19.  Oktober  1849, 
hvor  Pra^sident  Brigham  Young  mødtes  med  dem  og  orga- 
niserede dem  for  Rejsen  ved  at  beskikke  Shadrach  Roundy 
og  Jedediah  M.  Grant  som  Ledere. 

Rejsen   var   meget   besværlig   og    ubehagelig    paa    denne 
Aarstid.  John  Taylor  skriver: 

»Havde  det  ikke  været  for  vor  Missions  Skyld,  vilde  vi  have 
følt   megen   Modvilje   ved   at   forlade   vore   gode   Hjem   for   at 
kæmpe  med  Klippebjergenes  kolde  Vinde  og  frygtelige  Stor- 
me. Sneen   er  faldet  tæt  til  alle   Sider,  men  med  Undtagelse 
af  et  Par  enkelte  Forhindringer  naaede  vi  uskadt  frem.« 
Den  7.  December  1849  naaede  Selskabet  det  gamle  Fort 
Kearney,  hvor  nu  Nebraska  City  er  beliggende,  midt  under 
en  frygtelig  Snestorm.  Derfra  krydsede  Missionærerne  Mis- 
souri-Floden, der  var  isbelagt,  og  nogle  Dage  senere  naaede 
de  Kanesville,  Iowa.  De  Hellige,  der  boede  der,  blev  over- 
vældet af  Glæde  ved  at  møde  Venner  fra  Dalen.  Missionæ- 
rerne blev  hilst  med  Sange  og  andre  Tegn  paa  Glæde.  Fra 
Kanesville  tog  Ældsterne  forskellige  Ruter  til  de  forskel- 
lige Havne,  hvor  de  gik  ombord  til  England.  De  Hellige  i 
St.  Louis,  New  Orleans,  Boston  og  mange  andre  Steder  var 

flinke  mod  Missionærerne  og  bidrog  velvilligst  af  deres 
Midler  til  at  hjælpe  dem  paa  Rejsen.  Med  denne  Hjælp  var 
Ældsterne  i  Stand  til  at  naa  deres  respektive  Arbejdsmar- 
ker. Franklin  I).  Richards  landede  i  Liverpool  den  29. 
Marts  1850,  Peter  O.  Hansen  og  andre  den  8.  April  1850, 
Erastus  Snow  den  16.  April,  Lorenzo  Snow  den  6.  April  og 
John  E.  Forsgren  den  19.  April  1850,  medens  John  Taylor, 
John  Pack  og  Curtis  E.  Bolton  ikke  kom  førend  den  27. 
Maj  1850. 

Brødrene,  der  var  beskikket  til  at  aabne  nye  Missions- 
marker  i  Europa  tilbragte  flere  Uger  i  England  blandt  Sø- 
skende og  fik  Hjælp,  hvormed  de  kunde  paabegynde  deres 
Virksomhed  i  de  forskellige  Lande,  hvortil  de  var  blevet 
kaldet.  Paa  daværende  Tidspunkt  var  der  næsten  tredive 
Tusinde  Medlemmer  af  Kirken  i  England,  og  nogle  af  dem, 
som  var  ret  velstaaende,  bidrog  i  va^sentlig  Grad  af  deres 
Midler  til  at  hjælpe  Ældsterne,  der  snart  efter  aabnede 
Evangeliets  Dør  for  Indbyggerne  i  Frankrig,  Schweiz,  Ita- 
lien, Tyskland,  Danmark,  Sverige  og  Norge. 

Ældste  Peter  O.  Hansen  blev  en  Undtagelse  fra  den  al- 
mindelige Regel  ved  Aabningen  af  nye  Missioner.  Uden  at 
vente  paa  sin  foresatte,  Ældste  Erastus  Snow,  rejste  han 
efter  et  kort  Besøg  til  Skotland  alene  til  sit  Fødeland,  Dan- 
mark. De  skotske  Søskende  forsynede  ham  med  Klæder 
og  Penge  til  hans  Mission.  Han  kom  til  København  den  11. 
Maj  1850  og  begyndte  i  det  stille  at  gøre  Missionsarbejde 
blandt  sine  Slægtninge.  Tilsyneladende  havde  han  kun 
ringe  Held.  Hans  egen  Fader  vilde  ikke  modtage  ham,  og 
de  fleste  af  hans  tidligere  Venner  vendte  ham  Ryggen. 
En  lille  Traktat  »En  Advarsel  til  Folket«,  som  han  skrev 
og  fik  irykt,  skabte  ikke  megen  Bevægelse  blandt  Folk,  og 
ingen  syntes  at  tage  sig  noget  af  det  Budskab,  han  bragte 
dem  fra  Amerika,  med  Undtagelse  af  nogle  faa  ærlige  og 
forfulgte  Baptister,  som  med  nogen  Interesse  lyttede  til 
det,  han  fortalte  dem  om  Evangeliets  Gengivelse.  I  sine 
Breve  til  Apostel  Erastus  Snow,  der  stadig  var  i  England, 
var  Ældste  Hansen  saaledes  ude  af  Stand  til  at  give  op- 
muntrende Nyheder  om  Udsigterne  til  at  omvende  Folket  i 
Danmark. 

Ældste  Erastus  Snow  tilbragte  adskillige  Uger  i  England 
og  Skotland  med  at  prædike  Evangeliet  .og  rejse  Midler 
blandt  de  engelske  Søskende,  som  kunde  sætte  ham  i  Stand 
til  at  udføre  sin  Mission  til  Danmark.  Efter  et  behageligt 
Besøg  hos  sine  Brødre  af  de  tolvs  Raad  i  London,  forlod 
Broder  Snow  denne  By  den  8.  Juni  1850  for  at  rejse  til 
Hull,    ledsaget    af   Ældste    George   P.   Dykes,    som    Ældste 

(Fortsættes  Side  45) 

Bisættelseshøjtidelighed  i  København. 


Søndag  den  9.  Januar  Kl.  14  afholdtes  der  en  Bisættel- 
seshøjtidelighed for  Missionær  Frederick  H.  Olsen.  Den 
amerikanske  Konsul,  Mr.  Edwards,  overværede  Højtidelig- 
heden som  sit  Lands  Repræsentant.  Desuden  var  Ældste 
James  M.  Kirkham,  Utah,  til  Stede. 

Højtideligheden  lededes  af  Ældste  Richard  Gregersen. 
Der  indlededes  med  Salmen  »Nærmere  Gud«,  hvorefter 
Distriktspræsident  Eldred  Lee,  Aalborg,  aabnede  med  Bøn. 
Efter  denne  sang  en  Missionærkvartet  stemningsfuldt  og 
bevæget  Sangen:  »Jeg  ved,  min  Fader  hisset  ved«.  Den 
første  Taler  var  Grensforstander  Orson  B.  West,  der  op- 
ridsede Træk  fra  afdødes  Liv.  Taleren  kom  desuden  ind 
paa  de  Sidste  Dages  Helliges  Tro  om  Liv  og  Død.  Derefter 
sang  Korets  Dirigent,  Broder  Valdemar  Jacobsen  »Skal  vi 
mødes  hist  ved  Floden«,  der  med  sin  smukke  Melodi  og 
skønne  Ord  gjorde  et  dybt  Indtryk  paa  de  tilstedeværende. 

Til  sidst  talte  Missionspræsident  Mark  B.  Garff,  som  var 
overvældet  af  Bevægelse  ved  det  smertelige  Tab.  Med  Yd- 
myghedens og  Kærlighedens  Aand  talte  han  smukt  og  gri- 
bende over  Broder  Olsen,  som  nu  var  gaaet  paa  den  anden 
Side. 

Efter  at  Koret  havde  sunget  en  Sang,  var  der  Bøn  ved 
Ældste  James  M.  Kirkham. 

Salen,  der  var  smukt  dekoreret,  var  fyldt  af  andægtige 
Søskende,  Missionærer  og  Venner,  som  alle  var  grebne  af 
Øjeblikkets  Alvor  og  Højtidelighed. 


Hilsen  fra  Amerika. 


Forhenværende  Missionspræsident  Alma  L.  Petersen  og 
Familie  sender  Søskende,  Missionærer  og  Venner  de  bedste 
Ønsker  om  et  godt  og  velsignet  Nytaar. 

Familien  naaede  lykkeligt  og  velbeholdent  til  deres  Hjem  i 
Ogden,  hvor  de  nu  er  optaget  af  at  fortsætte  det  gode  Arbejde 
i  Herrens  Tjeneste,  som  de  saa  ihærdigt  udførte  her.  Præ- 
sident Petersen  skriver,  „at  han  er  meget  optaget  af  sit 
kirkelige  Arbejde,  som  betyder  mere  for  ham  end  noget 
andet  her  i  Livet". 

Vi  takker  for  den  venlige  Hilsen  og  de  gode  Ønsker,  og  vi 
ved,  at  Søskende  og  Venner  gengælder  dem  af  Hjertet. 

Et  Vidnes  Vidnesbyrd. 


(Sluttet. 

I  Forbindelse  med  de  mirakuløse  Ting,  som  han  havde 
varet  Vidne  til  fortalte  han  os,  at  da  Joseph  Smith  og 
Oliver  Cowdery  havde  sendt  Bud  efter  ham  for  at  komme 
dem  til  Hjælp  med  Forsyninger  til  Harmony,  hvor  de  var 
i  Færd  med  at  oversætte  Mormons  Bog,  stod  han  i  den 
vanskelige  Stilling  at  have  saa  meget  Arbejde  paa  sin 
Farm,  som  krævede  hans  Nærværelse.  Blandt  andre  Ting 
havde  han  et  stort  Stykke  Jord,  som  skulde  gødes,  og  han 
saa,  at  han  ikke  kunde  gøre  det  og  paa  samme  Tid  imøde- 
komme Joseph  Smiths  og  Oliver  Cowderys  Anmodning. 
Medens  han  saaledes  gik  og  tænkte  over  Tingene,  saa  han 
og  andre  tre  Mænd  udføre  dette  Arbejde.  De  fandt,  at  det 
var  gjort  bedre  og  hurtigere  end  han  eller  hans  Naboer 
selv  kunde  have  gjort  det.  Hvem  disse  Mænd  var  vidste 
han  ikke,  men  ét  vidste  han,  at  det  var  et  Mirakel. 

I  Forbindelse  med,  hvad  jeg  saa  og  hørte  fortalt  af  David 
Whitmer,  husker  jeg  at  have  læst  nogle  faa  Aar  senere 
hans  døende  Vidnesbyrd,  som  gik  for  sig  paa  denne  Maade. 

Kort  før  han  døde  sendte  han  Bud  efter  sin  Doktor  og 
spurgte  ham,  om  han  var  sjælelig  sund,  og  Doktoren  sva- 
rede: »Ja,  Herr  Whitmer,  saa  sund  som  nogensinde.« 

Saa  sagde  David  Whitmer:  »Jeg  bevidner,  at  mit  Vidnes- 
byrd i  Mormons  Bog  er  sandt.«  Og  med  dette  Vidnesbyrd 
paa  Læberne  gik  han  til  Aandeverdenen  for  at  aflægge  — 
som  alle  andre  —  en  Beretning  om  sit  Liv. 

I  Forbindelse  med  dette  var  jeg  Vidne  til  en  anden  Om- 
stændighed indbefattende  David   Whitmers  Udtalelse. 

Nogen  Tid  før  han  gik  bort  sendte  Broder  Ben  E.  Rich, 
som  var  Præsident  for  Sydstaternes  Mission,  sit  Autograf- 
Album  til  Fader  Whitmer  for  at  faa  ham  til  at  skrive  sit 
Navn  i  det.  Han  foreslog  ikke  David  Whitmer,  hvad  han 
skulde  skrive,  men  paa  eget  Initiativ  skrev  David  Whitmer 
følgende:  »Mit  Vidnesbyrd  i  Mormons  Bog  er  Sandhed,« 
og  skrev  egenhændigt  »David  Whitmer«. 


JESUS   KRISTUS.     Fortsat  fra  Side  37. 

Jeg  kom  ind  i  dit  Hus;  du  gav  mig  ikke  Vand  til  mine  Fød- 
der, men  hun  vædede  mine  Fødder  med  sine  Taarer  og  af- 
tørrede dem  med  sit  Haar.  Du  gav  mig  intet  Kys;  men  hun 
ophørte  ikke  med  at  kysse  mine  Fødder  fra  jeg  kom  herind. 
Du  salvede  ikke  mit  Hoved  med  Olie;  men  hun  salvede  mine 
Fødder  med  Salve.  Derfor  siger  jeg  dig:  Hendes  mange  Syn- 
der ere  hende  forladte,  eftersom  hun  elskede  meget;  men 
den,   hvem    lidet    forlades,   elsker   lidet-«    Men    han    sagde    til 

hende:  »Dine  Synder  ere  forladte.«  Og  de,  som  sade  til  Bords 
med  ham  begyndte  at  sige  ved  sig  selv:  »Hvem  er  denne, 
som  endog  forlader  Synder?«  Men  han  sagde  til  Kvinden: 
»Din  Tro  har  frelst  dig,  gaa  bort  med  Fred!« 
Her  ser  vi  to  Mennesker,  den  ene  er  en  rig,  velhavende 
og  i  mange  Henseender  en  god  Mand,  den  anden  en  fattig 
og  ensom  Kvinde,  men  den,  der  regnedes  som  en  Synder- 
inde, var  villig  til  at  omvende  sig  og  følge  efter  Kristus. 
Men  Simon  vilde  ikke  ydmyge  sg,  og  derfor  fik  han  ikke 
nogen  Velsignelser.  Og  jeg  personlig  tror,  at  denne  Kvinde 
var  den  lykkeligste,  thi  hun  vidste,  at  hendes  Synder  var 
hende  forladt,  og  hun  fik  et  Vidnesbyrd  om,  at  Jesus  var 
Kristus,  og  hun  gik  bort  i  Glæde  og  Tilfredshed.  Det  var 
muligt  for  hende,  at  begynde  et  nyt  Liv,  og  paa  Grund  af 
sin  Ydmyghed  og  Sagtmodighed  og  virkelige  Omvendelse 
opnaaede  hun  Glæde,  ja,  større  Glæde  end  vi  nogensinde 
har  erfaret.  Men  Simon  fik  ikke  at  vide,  at  Jesus  var  Kri- 
stus, Guds  Søn.  Thi  han  kunde  ikke  ydmyge  sig,  han  var 
ikke  villig  til  at  kysse  Kristus,  han  vilde  ikke  salve  hans 
Hoved,  og  han  viste  ikke  Kristus  den  Gæstfrihed,  som  han 
burde  og  skulde  have  gjort. 

Her  lærer  vi  noget,  som  er  betydningsfuldt.  Vi  behøver 
ikke  at  begaa  Synd  for  at  finde  Gud,  men  vi  maa  ydmyge 
os  og  være  alles  Tjener,  dersom  vi  vil  finde  Kristus.  Vi 
maa  søge  efter  ham  med  et  ydmygt  Hjerte  og  en  anger- 
given Aand.  Og  som  denne  Fortælling  viser  os,  vil  han 
modtage  alle  og  tilgive  alle,  som  i  Oprigtighed  omvender 
sg.  Men  han  vil  ikke  annamme  dem,  der  ikke  vil  annamme 
ham,  selv  om  de  er  rige  og  paastaar,  at  de  er  gode. 

Den  anden  Begivenhed,  som  jeg  gerne  vil  behandle,  er 
en  kort  Fortælling,  som  Lukas  fortæller  i  Kap.  10:  25 — 27; 
»Og  se  en  lovkyndig  stod  op  og  fristede  ham  og  sagde: 
»Mester,  hvad  skal  jeg  gøre,  for  at  jeg  kan  arve  et  evigt  Liv?« 
Men  han  sagde  til  ham:  »Hvad  er  der  skrevet  i  Loven, 
hvorledes  læser  du?  Men  han  svarede  og  sagde  til  ham: 
»Du  skal  elske  Herren  din  Gud  af  hele  dit  Hjerte  og  med  hele 
din  Sjæl  og  med  hele  din  Styrke  og  med  hele  dit  Sind,  og 
din  Næste  som  dig  selv.«  Men  han  sagde  til  ham:  »Du  svarede 
ret;  gør  dette,  saa  skal  du  leve.«  Men  han  vilde  gøre  sig  selv 
retfærdig  og  sagde  til  Jesus:  »Hvem  er  da  min  Næste?«  Men 
Jesus  svarede  og  sagde:  »Et  Menneske  gik  ned  fra  Jerusalem 
til  Jeriko,  og  han  faldt  iblandt  Bøvere,  som  baade  klædte  ham 
af  og  sloge  ham  og  gik  bort  og  lode  ham  ligge  halvdød.  Men 
ved  en  Hændelse  gik  en  Præst  den  samme  Vej  ned,  og  da  han 
saa  ham,  gik  han  forbi.  Ligesaa  ogsaa  en  Levit;  da  han  kom 
til  Stedet,  gik  han  hen  og  saa  ham  og  gik  forbi.  Men  en  Sa- 
maritan, som  var  paa  Bejse,  kom  til  ham,  og  da  han  saa  ham 
ynkedes  han  inderligt.  Og  han  gik  hen  til  ham,  forbandt  hans 
Saar  og  gød  Olie  og  Vin  deri,  løftede  ham  op  paa  sit  eget 
Dyr  og  førte  ham  til  et  Herberge  og  plejede  ham.  Og  den 
næste  Dag  tog  han  to  Denarer  frem  og  gav  Værten  dem  og 
sagde:  Plej  ham!  og  hvad  mere  du  lægger  ud,  vil  jeg  betale 

dig,  haar  jeg  kommer  igen.  Hvilken  af  disse  tre  tyktes  dig  nu 
at  have  været  hans  Næste,  der  var  falden  iblandt  Høverne?«, 
Men  han  sagde:  »Han,  som  øvede  Barmhjertighed  imod  ham.« 
Og  Jesus  sagde  til  ham:  »Gaa  bort,  og  gør  ligesaa!« 

Her  lærer  vi  hvem  vor  Næste  er.  Hvorfor  gik  Leviten  og 
Prusten  forbi  den  stakkels  saaredc  Mand?  Disse  2  Mænd 
blev  regnet  for  at  være  retfærdige,  Leviterne  var  sat  til 
Overopsynsmænd  over  Tabernaklet,  og  de  var  udvalgt  til 
at  opofre  Offeret  til  Gud  for  Israels  Børn.  Leviterne  var 
udvalgt  til  at  berøre  Guds  hellige  Tabernakel,  og  Præsterne 
havde  ogsaa  Magt  til  at  handle  og  prædike  i  Guds  Navn. 
Hvorfor  hjalp  de  ikke  den  saarede  Mand?  Jeg  tror,  at  det 
var  fordi  de  var  bange  for,  at  de  ogsaa  skulde  blive  over- 
faldet, og  miste  deres  Pung  og  blive  saarede.  Det  vilde 
maaske  have  kostet  dem  noget,  thi  vi  læser,  at  den  gode 
Samaritan  betalte  for  den  saarede  Mands  Kost  og  sagde  til 
Hotelværten,  at  han  var  villig  til  at  betale  mere,  om  det 
var  nødvendigt.  Her  sammenligner  Kristus  3  Mænd.  Og 
den,  der  var  hadet  og  mindst  blandt  Jøderne,  -  -  nemlig 
Samaritanen  —  var  størst  hos  Gud,  thi  han  viste  Barm- 
hjertighed mod  den  stakkels  saarede  Mand. 

Det  betyder  ingenting  at  være  Præst  eller  Levit,  med- 
mindre vi  har  Kærlighed  i  vort  Hjerte  og  er  villige  til  at 
vise  vore  gode  Gerninger  og  hjælpe  dem,  der  ikke  er  saa 
godt  stillet  som  os.  Det  er  godt  at  kende  Loven,  men  det 
har  ingen  Betydning,  dersom  vi  ikke  efterlever  den.  Den 
unge  Mand,  der  stillede  Jesus  Spørgsmaalet,  kendte  Loven, 
men  kunde  ikke  gøre,  hvad  Loven  forlangte,  og  Kristus 
fortalte  ham,  at  dersom  han  vilde  opnaa  en  Frelse  i  Guds 
Hige,  maatte  han  gøre  som  den  barmhjertige  Samaritan. 
Uden  Næstekærlighed  gavner  Evangeliet  os  intet.  Kund- 
skab tilvejebringer  ikke  Frelse,  men  Kundskab  sammen- 
knyttet med  Næste-Kærlighed,  Barmhjertighed  og  Sagt- 
modighed vil  hjælpe  os  til  at  frelse  vor  Næste  saavel  som 
os  selv. 

Jeg  har  læ>st  disse  to  Historier  mange  Gange,  og  hver 
Gang  jeg  læste  dem,  føler  jeg,  at  jeg  kan  gøre  mere  for  at 
hjælpe  andre,  og  for  virkelig  at  vise  min  Tro  med  mine 
Gerninger. 

Der  er  andre  Ting,  som  Jesus  gjorde,  som  ingen  anden 
nogensinde  har  kunnet  gøre.  Da  han  hang  paa  Korset,  ud- 
viste han  den  mest  ophøjede  Bo. 

Kristus  sagde,  da  han  begyndte  sin  Mission:  »Elsker 
eders  Fjender,  velsigner  dem,  so  m  for- 
bande Eder,  beder  for  dem,  som  krænke 
og  forfølge  Eder,  for  at  I  maa  vorde  Eders 
Faders    Børn.    som    er    i   Himlene.« 

Efter  at  Ypperstepræsterne  havde  korsfæstet  ham,  spot- 
tet ham,  givet  ham  Eddike  at  drikke,  gjort  Nar  af  ham 
o.s.v.,  sagde  han:  »Fader  forlad  dem,  thi  de  vide  ikke, 
hvad  de  gøre.«  Han  er  den  eneste,  der  nogensinde  har  gjort 
dette,  han  bad  for  dem,  som  korsfa^stede  ham,  det  var  det, 
der  gjorde  ham  til  en  Gud,  og  det  er  fordi  han  er  en  Gud, 
at  vi  tilbeder  ham. 

Han  viste  os  Vejen,  kan  vi  følge  ham? 


DEN    DANSKE    MISSIONS    HISTORIE.     Fortsat  fra  Side  40. 

Snow  havde  besluttet  at  tage  med  til  Danmark.  Broder 
Dykes  havde  bragt  Evangeliet  til  en  norsk  Koloni  i  La 
Salle  Amt,  Illinois  i  1842  og  havde  i  sit  Samkvem  med 
disse  Nordmænd  erhvervet  sig  nogen  Kendskab  til  deres 
Sprog. 

I  Hull  blev  Ældsterne  Snow  og  Dykes  mødt  af  Ældste 
John  E.  Forsgren,  og  den  11.  Juni  1850  sejlede  disse  tre 
Ælcjster  med  Damperen  »Victoria«  og  kom  til  Danmarks 
Hovedstad  den  14.  Juni  Kl.  10  om  Formiddagen.  Deres  Ba- 
gage, Papirer  og  Bøger  gik  uden  Besvær  gennem  Told- 
embedsmændene, og  Ældste  Peter  O.  Hansen,  som  var 
kommet  for  at  tage  imod  dem,  fungerede  som  Tolk  og 
førte  dem  til  et  Hotel,  hvor  disse  fire  Missionærer  -  efter 
at  de  var  blevet  vist  op  paa  et  Va^relse  i  øverste  Etage  — 
lakkede  Gud  og  viede  sig  til  hans  Tjeneste. 


Kirkelige  Nyheder  fra  hele  Verden. 


PAA  sin  enogfirsindstyveaarige  Fødselsdag,  Mandag  den  22. 
November,  modtog  Præsident  Heber  J.  Grant,  som  den  Dag  ar- 
bejdede paa  sit  Kontor,  utallige  Fødselsdagshilsener. 

Gennem  bele  Dagen  modtog  vor  elskede  Kirkeleder,  der  var 
ved  godt  Helbred  og  i  sit  sædvanlige  gode  Humør,  mange  Ven- 
ner og  Lykønskninger.  Om  Aftenen  gav  hans  Familie  et  Mid- 
dagsselskab til  hans  Ære  i  »Lion  House«. 

Blandt  de  mange  Hilsener,  der  kom  til  ham,  var  der  et  Tele- 
gram fra  Præsident  Richard  R.  Lymann,  som  udtrykte  Lyk- 
ønskninger fra  hele  den  europæiske  Mission. 

RAADGIVERE  til  Søster  Lucy  Grant  Cannon,  der  fornylig  er 
blevet  beskikket  til  Præsidentinde  for  De  unge  Kvinders  gen- 
sidige Uddannelsesforeninger,  vil  blive  Søstrene  Helen  Spencer 
Williams  og  Verna  Wright  Goddard,  som  henholdsvis  vil  blive 
første  og  anden  Raadgiver.  Søster  Clarissa  A.  Beesley,  der  tid- 
ligere var  Søster  Ruth  May  Fox'  anden  Raadgiver,  vil  blive 
Generalsekretær  for  U.  K.  F.  Søster  Beesley  var  i  Præsident 
Grants  Selskab,  der  sidste  Sommer  aflagde  Besøg  i  Danmark. 

fflnkomst. 


Ældste  Dale  J.  Higginson  fra  Bancroft,  Idaho,  ankom  til  Den 
danske  Mission  den  l(i.  December  1937  for  at  arbejde  som  Mis- 
sionær. Vi  byder  Broder  Higginson  bjertelig  velkommen. 


SYy  dansk  PHissionær. 


Broder  Gunnar  Christensen,  Esbjerg,  er  blevet  kaldet  til  at 
udføre  en  Mission  i  Danmark  og  er  blevet  beskikket  til  at  vinke 
i  Odense  Distikt.  Vi  byder  Ældste  Christensen  velkommen  i 
Missionsmarken  og  nedbeder  Herrens  Velsignelser  over  ham. 


afløsninger. 


Paul  Woodrow  Nielsen.    Harold  Alma  Petersen.     B.  Marion  Thompson. 

Ældsterne  B.  Marion  Thompson,  Harold  Alma  Petersen  og 
Poul  Woodrow  Nielsen  er  blevet  hæderligt  afløst  fra  deres 
Missionsarbejde  med  Tilladelse  til  at  rejse  til  deres  Hjem  i 
Amerika.  Den  førstnævnte  blev  afløst  den  22.  December;  de  to 
sidstnævnte  den  27.  December  1937.  —  Desuden  er  Ældste 
Anton  M.  G.  Jørgensen  blevet  hæderligt  afløst  fra  sit  Missions- 
arbejde paa  Grund  af  Sygdom  den  19.  November  1937.  Broder 
Jørgensen  vil  tilligemed  sin  Hustru  forblive  her  i  Danmark. 

Vi  takker  disse  Brødre  for  deres  Arbejde  og  beder  Herren 
velsigne  dem  i  Fremtiden. 


forflyttelser. 


Følgende  Ældster  er  blevet  forflyttet: 
Gordon  P.  Andersen  fra  København  til  Aarhus. 
Max  Laron  Larsen  fra  København  til  Odense. 
Edward  Larsen  jr.  fra  Odense  til  Esbjerg. 
Bonald  C.  Ghristensen  fra  Aalborg  til  København. 
Olaf  G.  Bunchel  fra  Hjørring  til  København. 
Lester  C.  Skeem  fra  Banders  til  Aalborg. 
Boy  H.  Shaw  fra  København  til  Aarhus. 
Donald  Alva  Jensen  fra  København  til  Esbjerg. 

ESBJERG:  Mandag  den  20.  Decbr.  1937  Kl.  20  afholdt  Esbjergs 
Sangkor  »Eldias«  en  meget  vellykket  Julekoncert  under  Ledelse 
af  Dirigent,  Ældste  J.  Newel  Christensen  med  Str.  Kåty  Chri- 
stensen som  Organist. 

Det  første,  der  mødte  de  indtrædende,  var  en  overmaade 
smuk  pyntet  Sal  med  Grangrene  og  Kandelabre.  Det  domine- 
rende var  dog  de  to  smaa,  smukke  Juletræer,  der  med  et  Utal  af 
tændte  Lys  stod  foran  Koret.  Denne  smukke  Pyntning  gjorde 
sin  Del  til  at  forhøje  den  Julestemning,  der  var  blandt  de  til- 
stedeværende og  gjorde  ogsaa  sit  til,  at  Koret  følte  sig  endnu 
mere  inspireret. 

Koncerten  tog  sin  Begyndelse  med  en  Præludium-Deklama- 
tion, der  fortjener  at  blive  særlig  berørt,  idet  den  blev  ualmin- 
delig smukt  fremsagt  af  Str.  Gerda  Nielsen. 

Korets  første  Numre  var:  »Hosianna«  —  »Heidenroslein«  og 
Ingemanns  gamle,  smukke  Salme:  »Dejlig  er  Jorden«. 

Derefter  sang  Str.  Jenny  Thomsen:  »Luthers  Vuggesang«.  En 
af  de  smukkeste  Sange,  der  længe  er  hørt  ved  en  Koncert. 

Ældste  J.  Newel  Christensen  gav  to  smukke  Trækbasun-Soloer: 
»Zigøjner-Kærlighedssang«  og  »The  garden  of  to  morrow«. 

Korets  næste  Numre  var:  »Lad  Bjerge  raabe  af  Glæde«  og 
»O,  Bethlehem,  du  lille  By«. 

Str.  Kiity  Christensen  spillede  paa  Klaveret:  Gounods  »Judex« 
og  en  Fantasi  over  Julesalmen:  »Kimer,  I  Klokker«. 

Dernæst  talte  Præsident  E.  Shipp.  En  smuk  og  fængslende 
Tale  med  Bud  til  saavel  Søskende  som  de  mange  Venner,  der 
var  til  Stede. 

Esbjerg  Grens  3  Missionærer  samt  Br.  William  Pedersen  sang 
smukt  og  med  en  forunderlig  gribende  Harmoni:  »Se,  en  hellig 
Engel  flyver«. 

Korets  Slutnumre  var:  »Sov,  du  drømmesvangre  Jord«  — 
»Lovet  være  du,  Herre  Krist«  og  en  Potpourri  over  kendte  Jule- 
salmer. 

Postludium-Deklamation  ved  Str.  Gerda  Melan. 

Denne  Koncert,  der  er  den  4.  Esbjerg  Kor  har  afholdt  under 
Ældste  Christensens  Ledelse,  viste,  at  denne  Dirigent  forstaar 
at  lede  et  Kor.  Koret  her  er  ikke  alene  vokset  i  Størrelse,  men 
især  hvad  Sangstyrke  og  Harmoni  angaar,  er  det  gaaet  meget 
fremad  under  Ældste  J.  Newel  Christensens  Ledelse. 

Den  bedste  Kompliment,  Koret  fik  for  sin  smukke  Julekoncert, 
blev  givet  af  nogle  Venner,  der  for  første  Gang  overværede  en 
Koncert  hos  De  Sidste  Dages  Hellige,  idet  de  trykkede  Korets 
Medlemmer  hjertelig  i  Haanden  og  sagde:  »Rigtig  mange  Tak 
for  den  dejlige  Aften,  I  har  givet  os.  Det  var  et  godt  Stykke  Ar- 
bejde, I  der  lagde  frem.  Tro  os,  vi  paaskønner  meget  de  smukke 
Sange,  I  har  ladet  os  høre  i  Aften.  Tusind  Tak!«  Naturligvis 
glæder  en  saadan  Ros  Koret,  og  giver  det  endnu  s-tørre  Lyst  og 
Mod  til  det  Arbejde,  Korets  Medlemmer  dog  altid  har  betragtet 
som  en  Velsignelse. 

Denne  Rapport  har  imidlertid  en  Hensigt  mere  end  at  offent- 
liggøre Koncerten.  Thi  da  Korets  Medlemmer  af  Præsident 
Mark  Garff  er  blevet  gjort  forstaaelig  med,  at  Dirigenten  snart 
maa  forlade  det,  ønsker  det  gennem  denne  Rapport  paa  det 
inderligste  at  takke  Ældste  Christensen  for  al  det  Arbejde  og 
Slid,  han  har  lagt  indenfor  Koret  her.  Br.  Christensen  har  givet 
Korets  Medlemmer  et  stort  Ideal  at  stræbe  efter,  nemlig  Br. 
Christensen  selv.  Ord  kan  ikke  udtrykke  Korets  Taknemmelig- 
hed mod  denne  Ældste;  men  det  nedbeder  Herrens  Velsignelse 


48 

over  ham  for  hans  Gerning,  hans  Uselviskhed  og  Kærlighed 
mod  Esbjerg  Kor,  Søskende  og  Venner. 

Tak,  Br.  Christensen  --  og  Tak,  Esbjerg  Kor,  for  det  Arbejde 
I  tilsammen  har  udført  til  Velsignelse  for  vor  lille  Gren. 
ESBJERG:  Søndag  den  9.  Januar  Kl.  14  afholdtes  der  i  Eshjerg 
Gren  en  Sørgegudstjeneste  til  Minde  om  afdøde  Ældste  Frede- 
rich H.  Olsen.  —  Ældste  Olsen,  der  i  ca.  11  Mdr.  virkede  i  Es- 
hjerg Gren,  var  meget  afholdt  og  elsket  blandt  Søskende  og 
Venner  her.  Under  Gudstjenesten  blev  der  holdt  et  Par  Taler,  og 
de  mange  vaade  Øjne  gav  et  tydeligt  Bevis  paa,  at  Br.  Olsens 
Død  har  gaaet  mange  dybt  til  Hjertet.  Alles  Tankter  vendtes 
mod  Afdødes  Familie,  der  i  det  fjerne  Amerika  nu  sørger  over 
Tabet  af  en  elsket  Søn  og  Broder.  Dog  —  vi  ved  alle,  at  Ældste 
Olsen  nu  er  kaldet  paa  en  endnu  større  og  bedre  Mission  — . 
Vi  takker  Br.  Olsen  for  alt,  hvad  han  gav  af  smukt  og  skønt  til 
os  her  i  Esbjerg.  —  Ære  være  hans  Minde.  — 

Umiddelbart  efter  Mindegudstjenesten  blev  een  af  Ældste 
Olsens  Venner  indlemmet  i  Kirken;  idet  Peter  Wejbøll  blev  døbt 
af  Ældste  J.  Newel  Christensen. 

AALBOBG:  Nytaarsaften  var  Aalborgs  M.-Men,  Gleaner-Piger  og 
Bikube-Piger  samlet  den  sidste  Time  i  det  gamle  Aar.  Det  var  i 
Forvejen  bestemt,  at  det  bedste  Nummer,  der  blev  vist  den  Af- 
ten, fik  en  Præmie  i  Form  af  en  Billet  til  Banketten  næste  Dag. 
Mange  gode  og  morsomme  Numre  blev  udført,  og  Præmien  blev 
efter  Afstemning  givet  til  Missionær  Carl  Sørensen.  Kl.  12  øn- 
skede man  hinanden  glædeligt  Nytaar,  idet  der  skaaledes  med 
rød  Sodavand. 

Næste  Dag  Kl.  7  fortsattes  Festen  med  en  Banket.  Der  blev 
serveret  Flæskesteg  med  brunede  Kartofler  og  Rødkaal  og  Ap- 
pelsindessert med  Flødeskum.  Salen  var  flot  pyntet  i  gult  og 
grønt,  og  den  sædvanlige,  muntre  festlige  Stemning,  som  plejer 
at  præge  den  aarlige  Baniket,  gjorde  sig  ogsaa  gældende  denne 
Gang.  Da  man  havde  spist,  blev  Bordet  fjernet  og  morsomme 
Hatte  blev  uddelt  til  Deltagerne,  derefter  spillede  Musiken  op 
til  Dans.  Da  man  havde  danset  et  Stykke  Tid,  blev  der  uddelt 
Balloner  til  Damerne  og  saa  kappedes  der  om  at  vinde  den 
flotte  Præmie  i  Ballondans.  Missionær  Royce  Hansen,  som  var 
den  dygtige  Ceremonimester,  kom  igennem  Aftenens  Løb  med 
mange  fornøjelige  Paafund,  bl.  a.  noget,  som  i  hvert  Fald  i  Aal- 
borg var  ganske  nyt,  nemlig  en  Dans,  som  kaldes  Klapdans  og 
en,  som  kaldes  Kostedans,  vakte  stor  Begejstring.  Senere  paa 
Aftenen  blev  der  serveret  varme  Pølser  og  Bundstykker. 

KØBENHAVN:  Den  5.  December  1937  blev  Anna  Kirstine  Pou- 
line  Poulsen  Kretzshmer  døbt  af  Ver  Don  Carpenter,  og  den  12. 
December  1937  døbtes  Erna  Kristine  Thomsen  af  Clarence  Lar- 
sen. Den  2.  Januar  1938  indlemmedes  i  Kirken  ved  Daab  Aksel 
Ernst  Andersen  og  Katrine  Elna  Richelsen  Andersen  af  Duane 
A.  Hansen.  —  Vi  byder  disse  vore  Søskende  hjertelig  velkommen 
og  nedbeder  Herrens  Velsignelse  over  dem. 


Olaf  Mortensens  Bogtrykkeri. 


